पाएं अपने शहर की ताज़ा ख़बरें और फ्री ई-पेपरडाउनलोड करें
कोविड संक्रमण काल में बड़ी संख्या में मरीज होम आइसोलेशन में हैं। इनके लिए वर्चुअल प्राणायाम और योगाभ्यास की प्रक्रिया शुरू की गई है। प्रतिदिन चलने वाले इस कार्यक्रम में आज एक मरीज द्वारा पूछा गया कि दाहिनी ओर की नाक बंद रहती है तब योग शिक्षक ने बताया कि बाईं ओर कांख में तकिया दबाकर जोर लगाओ, बंद नाक कुछ ही देर में खुल जाएगी। इस कार्यक्रम के तहत जहां एक ओर वीडियो के माध्यम से प्राणायाम और योग के तौर तरीके सिखाए जा रहे हैं वहीं दूसरी ओर सवालों के जवाब और जिज्ञासाओं का समाधान किया जा रहा है।
इस कार्यक्रम के दौरान दूसरे होम आइसोलेट मरीज द्वारा सवाल किया गया कि कभी- कभी ऑक्सीजन लेवल कम होने की समस्या उपजती है। तब योग शिक्षक मनोज कुमार ने बताया कि जब भी ऑक्सीजन लेवल कम हो रहा है तब दो तकिया सीने के नीचे दो तकिया पेट पर लगाएं सांस खींचते हुए ऊपर उठें और सांस छोड़ते हुए वापस नीचे आएं, कुछ ही देर यह प्रक्रिया अपनाने से ऑक्सीजन लेवल बढ़ जाता है।
इसी प्रकार एक अन्य मरीज ने सवाल किया कि पीठ में दायीं ओर दर्द है तो बताया गया सीधे लेट जाएं और घुटनों को मोड़ें, चेहरा बांयी ओर करें और घुटने दायीं ओर करें इसी प्रकार इसकी उलट प्रक्रिया अपनाएं तो पीठ का दर्द ठीक हो जाएगा। होम आइसोलेशन के मरीजों के लिए प्रतिदिन शाम को 5 से 6 बजे तक यह कार्यक्रम चलाया जा रहा है।
स्वास्थ्य समस्याओं का समाधान भी कर रहे
जिला खेल अधिकारी जीवन सिंह जादौन द्वारा बताया गया कि जूम एप के जरिए चलने वाले इस कार्यक्रम में डॉक्टर भी शामिल रहते हैं। अगर किसी मरीज की चिकित्सा संबंधी कोई समस्या आती है तो उसका इनके द्वारा समाधान किया जाता है। प्रशिक्षक राहुल मिश्रा का कहना है कि इस कार्यक्रम से जुड़ने वाले अधिकांश लोग बेहतर महसूस कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn